Document ID: 32006R1204

32006R1204
L 219/5
SLUŽBENI LIST EUROPSKE UNIJE
UREDBA KOMISIJE (EZ) br. 1204/2006
od 9. kolovoza 2006.
o izmjeni Priloga V. Uredbi Vijeća (EZ) br. 1889/2005 o količinskim ograničenjima za određene proizvode od čelika
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1889/2005 od 27. lipnja 2005. o upravljanju određenim ograničenjima na uvoz određenih proizvoda od čelika iz Ruske Federacije (1), a posebno njezin članak 5.,
budući da:
(1)
Europska zajednica i Ruska Federacija potpisale su sporazum o trgovini određenim proizvodima od čelika 3. studenoga 2005. (2) („Sporazum”).
(2)
Članak 3. stavak 3. Sporazuma predviđa da se neiskorištene količine za danu godinu mogu prenijeti u sljedeću godinu do najviše 7 % odgovarajućeg količinskog ograničenja navedenog u Prilogu II. Sporazumu.
(3)
Prema članku 3. stavku 4. Sporazuma, prijenosi između skupina mogu se izvršavati do 7 % količinskog ograničenja za danu skupinu proizvoda, a prijenosi između kategorija proizvoda dozvoljeni su do najviše 25 000 tona.
(4)
Rusija je obavijestila Zajednicu o svojoj namjeri korištenja odredaba iz članka 3. stavaka 3. i 4. unutar rokova određenih Sporazumom. Primjereno je izvršiti potrebne prilagodbe za količinska ograničenja za 2006. godinu koje proizlaze iz zahtjeva Rusije.
(5)
Uredbu (EZ) br. 1889/2005 trebalo bi na odgovarajući način izmijeniti,
DONIJELA JE OVU UREDBU:
Članak 1.
Količinska ograničenja za 2006. godinu navedena u Prilogu V. Uredbi (EZ) br. 1889/2005 zamjenjuju se količinskim ograničenjima navedenim u Prilogu ovoj Uredbi.
Članak 2.
Ova Uredba stupa na snagu desetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 9. kolovoza 2006.

Labels: 18
3
1